סקס-סומניה

סקס-סומניה (באנגלית: sexsomnia או Sleep sex), היא הפרעת שינה בעלת השפעות דומות לסהרוריות, אבל חמורות בהרבה, משום שהתופעה גורמת לסובל ממנה לבצע מעשים מיניים, כגון אוננות, מגע מיני או קיום יחסי מין שלא מרצון תוך כדי שינה. 

לתופעה יכולות להיות השלכות חמורות, בפרט אם אנשים נוספים מעורבים באקטים המיניים - מאז שהתופעה אובחנה לראשונה בשנת 2003 ועד היום זוכו נאשמים שונים מאשמת תקיפה מינית בבריטניה ובקנדה לאחר שאובחנו כסובלים מהתופעה.

== תסמינים ==
המחקר הראשון אשר הציע כי התנהגות מינית במהלך השינה עלולה להיות סוג חדש של פאראסומניה (התנהגויות לא רצויות המתרחשות תוך כדי שינה) התפרסם בשנת 1996 על ידי שני חוקרים מאוניברסיטת טורונטו (ד"ר קולין שפירו ד"ר ניק טראזאנוביק) וחוקר מאוניברסיטת אוטווה (ד"ר פול פדורוף) [http://www.websciences.org/cftemplate/NAPS/archives/indiv.cfm?ID=19960381]. בהמשך פורסמו מספר מאמרים אשר עסקו גם כן בתופעה והציעו כי התופעה ניתנת לריפוי. ביוני 2003 נסקרה התופעה בהרחבה במאמר "Sexsomnia — A New Parasomnia?" (סקס-סומניה - סוג חדש של פאראסומניה?) אשר פורסם בכתב העת הקנדי לפסיכיאטריה. הרופא הראשון אשר טבע את המונח "Sleep sex" היה ד"ר דוד שאול רוזנפלד, נוירולוג ומומחה לשינה מלוס אנג'לס, קליפורניה. 

במקרים מסוימים, הסובלים מהתופעה מודעים לאופן בו הם נוטים להתנהג במהלך השינה זמן רב לפני שהם מחליטים לפנות לעזרה מקצועית משום שהם אינם יודעים שמדובר בתופעה רפואית מוכרת ו/או משום שהם חוששים שייקבע כי הם עושים זאת בזדון במקום לקבוע כי מדובר בתופעה רפואית.

במרבית המקרים התופעה איננה מהווה בעיה לאנשים אשר סובלים ממנה או לבני או בנות זוגם.

== מקרים נודעים אשר דווחו בעיתונות ==
* בסתיו 2005 דווח לראשונה על תקיפה בגין סקס-סומניה בעיתון הקנדי "Toronto Sun".
* ב-30 בנובמבר 2005 זיכה בית משפט בטורונטו את ג'אן לואדק, בן ה-33, מאשמת תקיפה מינית לאחר שאובחן כסובל מהתופעה.
* ב-19 בדצמבר 2005 זוכה אדם מהעיר יורק, משלושה סעיפי אונס לאחר שאובחן כסובל מהתופעה.
* בשנת 2004 דווח בעיתונות כי אישה באוסטרליה עזבה את ביתה במהלך הלילה וקיימה יחסי מין עם אנשים זרים בעת שהייתה סהרורית.
* ב-8 באוגוסט 2007 זוכה מכונאי בריטי מאשמת אונס לאחר שחבר המושבעים קבע כי הוא לא היה אחראי למעשיו בעת שקיים יחסי מין עם נערה בת 15.

== ראו גם ==
* סהרוריות
* שיתוק שינה
* חלום

==קישורים חיצוניים==

* 
*[http://www.websciences.org/cftemplate/NAPS/archives/indiv.cfm?ID=19960381] First description of Sexual Behaviour in Sleep (1996)
*[https://web.archive.org/web/20090225103345/http://www.sleepsex.org/ Sleepsex.org] – provides information about sexsomnia and a forum for the discussion of this relatively unknown disorder
*[http://www.sciencedaily.com/releases/2002/03/020327072432.htm Stanford Sleep Experts Treat Medical Condition Behind Violent "Sleep Sex"]
*[http://news.bbc.co.uk/2/hi/health/3744226.stm Sleepwalkers who have "sex sleep"] – BBC
*[http://www.4-men.org/sleep/sex.html Understanding Sleep Sex] 
*[http://www.ncbi.nlm.nih.gov/entrez/query.fcgi?cmd=Retrieve&db=pubmed&dopt=Abstract&list_uids=15129047 A phenomenology of problematic sexual behavior occurring in sleep] – science article from Department of Psychology, University of New Hampshire; involves Internet sources
*[http://www.journalsleep.org/Articles/300603.pdf From the Journal Sleep] A 2007 review of the literature on sleep sex disorders including sexsomnia titled "Sleep and Sex: What Can Go Wrong? A Review of the Literature on Sleep Related Disorders and Abnormal Sexual Behaviors and Experiences
* [http://www.sleep-deprivation.com/articles/causes-of-sleep-deprivation/sexsomnia.php Understanding Sexsomnia]
*[https://web.archive.org/web/20090107001828/http://www.sexsomnia.info/ Sexsomnia Info] Further highlights into the relatively unknown Sexsomnia.

== הערות שוליים ==

קטגוריה:תסמונות התנהגותיות הקשורות להפרעות פיזיולוגיות ולגורמים גופניים
קטגוריה:הפרעות שינה
קטגוריה:הפרעות נפשיות והתנהגותיות
קטגוריה:הפרעות מיניות